paragraph_text: Album je ponovno objavljen 1988. godine u CD inačici te su u tu verziju albuma pridružene i pjesme s EP-ova Helloween te Judas; danas se ta verzija albuma prodaje kao kompilacija. Krajem osamdesetih godina 20. stoljeća, zbog tvorničke je greške nekoliko primjeraka albuma na prvoj strani kasetne verzije albuma sadržavalo pjesme s albuma To Mega Therion grupe Celtic Frost, što je zbunilo mnoge osobe koje su po prvi put slušale sastav.